Diari Oficial de la Generalitat Valenciana


Sumari del DOGV 5012, del 24-05-2005 (2005/5273)

Convocatòria de dues beques per a la formació arxivística a les Corts Valencianes.
----------------------------------------------------------------------------------

### Dades del document

Número de DOGV
:   5012

Data del DOGV
:   24-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5273


Data del document
:   03-05-2005

Organisme emissor
:   Corts Valencianes

Tipus de document
:   Resolució

Descriptors 

:   * assignació per estudis
    * ajuda pública
    * suport econòmic
    * professió de la informació

Convocatòria de dues beques per a la formació arxivística a les Corts Valencianes. [2005/F5273]
  
De conformitat amb el que hi ha disposat en l'article 32, paràgraf 1, primer, del Reglament de la cambra, la Mesa de les Corts Valencianes en la reunió realitzada el dia 3 de maig de 2005, ha resolt convocar dues beques de formació arxivística, relacionada amb l'activitat parlamentària i amb els fons documentals d'aquesta institució, d'acord amb les següents
  
Bases
  
Primera. Objecte
  
Les Corts Valencianes convoquen dues beques de formació arxivística, relacionada amb l'activitat parlamentària i amb els fons documentals d'aquesta institució.
  
Segona. Condicions.
  
1. Cadascuna de les beques tindrà una durada màxima de 12 mesos i la quantia total serà d'11.292,08 euros, que es percebran a l'acabament del mes a raó de 941,00 euros, amb certificació prèvia del lletrat major.
  
2. Les Corts Valencianes contractaran una assegurança d'accidents i de malaltia per a cadascun dels becaris o becàries pel temps de durada de la beca, en el supòsit que no tingueren cobertes aquestes contingències.
  
3. Les beques seran indivisibles. Seran incompatibles amb qualsevol altra concedida per al mateix període o amb qualsevol classe de treball remunerat. Les beques podran ser prorrogades, si escau al programa de formació i amb la prèvia acceptació de la persona interessada, per un màxim de 12 mesos, d'acord amb les disponibilitats pressupostàries.
  
4. No podrà participar en la convocatòria qui ja haja gaudit de les beques susdites amb anterioritat, si més no durant un semestre.
  
5. La concessió i gaudiment de la beca no suposarà cap vinculació laboral o funcionarial entre el becari o becària i la cambra.
  
Tercera. Sol·licitants
  
1. Poden sol·licitar la concessió de beques les persones diplomades en Biblioteconomia i Documentació, les llicenciades en Documentació, els i les estudiants de l'últim curs d'ambdues titulacions, i els llicenciats universitaris o llicenciades universitàries de nacionalitat espanyola que residesquen a la Comunitat Valenciana, sempre que no hagen transcorregut més de cinc anys des de la data d'obtenció del títol acadèmic i que acrediten preparació teòrica i pràctica en matèria arxivística. La preparació teòrica i pràctica mínima que haurà d'acreditar-se serà la d'haver cursat estudis relatius a les matèries indicades durant dues-centes hores lectives.
  
2. Es valoraran com a mèrits:
  
a) Expedient acadèmic, fins a 4 punts.
  
b) Cursos sobre la matèria objecte de la convocatòria:
  
- Cursos postgrau universitari de més de 200 hores lectives, 2 punts.
  
- D'altres cursos, fins a 4 punts.
  
c) Coneixement del valencià, fins a 2 punts.
  
d) Coneixement d'altres idiomes de la UE, fins a 2 punts.
  
e) Coneixement d'informàtica, fins a 2 punts.
  
f) Altres mèrits:
  
- Una altra llicenciatura, 1 punt.
  
- Una altra diplomatura, 0,5 punts.
  
- Diploma d'estudis avançats o suficiència investigadora, 0,5 punts.
  
- Tesi doctoral, 2 punts.
  
- Publicacions relacionades amb la matèria objecte de la convocatòria, fins a 1 punt.
  
- Docència relacionada amb la matèria objecte de la convocatòria, fins a 1 punt.
  
3. Les persones que sol·liciten les beques al·legaran detalladament els títols i les notes d'acord amb l'imprès annex. La justificació dels mèrits recollits en el barem anterior es realitzarà per qualsevol mitjà de prova admesa en dret, i en particular:
  
a) Per a títols acadèmics, original o fotocòpia compulsada.
  
b) Per als idiomes, títols i certificacions (originals o fotocòpia compulsada) del centre docent corresponents, sense perjudici que els i les aspirants puguen ser sotmesos a les proves que la comissió estime pertinents.
  
c) Per a la resta de cursos, únicament certificats oficials (original o fotocòpia compulsada).
  
d) Per a les publicacions, una còpia d'aquestes.
  
Quarta. Sol·licituds
  
1. Les persones que sol·liciten les beques hauran de presentar una instància dirigida al Molt Excel·lent Senyor President de les Corts Valencianes en el Registre General de les Corts Valencianes, c/ de la Llibertat, número 10, de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, segons el model annex, acompanyada d'una fotocòpia del DNI, el curriculum vitae segons el model annex a aquestes bases, fotocòpia de l'expedient i de la documentació que acredite de manera fefaent les condicions a què es refereix la base anterior. L'annex amb el model de sol·licitud i el curriculum vitae, estarà disponible en l'adreça web www.cortsvalencianes.es.
  
2. El termini de presentació de sol·licituds serà de 15 dies hàbils, computables des de la publicació d'aquestes bases en el Diari Oficial de la Generalitat Valenciana i en el Butlletí Oficial de les Corts Valencianes.
  
Cinquena. Procediment de la selecció
  
1. La Comissió de Selecció estarà constituïda per:
  
Rosa María Barrieras Mombrú, vicepresidenta primera.
  
Carmen Ninet Peña, secretària segona.
  
Julia Sevilla Merino, lletrada de les Corts Valencianes.
  
María José Cubells Puertes, arxivera de les Corts Valencianes.
  
Asunción Cabedo Llorens, cap de secció de l'Àrea Administrativa i Parlamentària, que actuarà com a secretària, amb veu i vot.
  
2. Abans dels 20 dies següents a l'acabament del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts.
  
3. La convocatòria de les beques podrà declarar-se deserta.
  
4. La selecció constarà de dues fases: es durà a terme una primera fase, de revisió i barem per part de la comissió dels mèrits al·legats d'acord amb la base tercera. S'entendrà que han superat aquesta fase les persones aspirants que obtinguen una qualificació igual o superior a 7 punts.
  
Aquestes podran ser convocades a una segona fase per a la realització d'una entrevista i de les proves que es consideren pertinents per a determinar el nivell de coneixements, experiència teòrica i pràctica o idoneïtat dels candidats i les candidates. La segona fase es puntuarà de 0 a 10 punts.
  
5. Resultaran adjudicatàries de les beques les dues persones aspirants que obtinguen major puntuació, una vegada realitzada la suma aritmètica de les dues puntuacions citades. En cas d'empat, l'ordre s'establirà successivament d'acord amb la major puntuació obtinguda en l'expedient acadèmic i, si persistia, a la major puntuació obtinguda en els cursos sobre la matèria objecte de la convocatòria.
  
6. Es constituirà una borsa de reserva amb els o les aspirants a les beques que tot i haver superat la selecció no en resulten adjudicataris o adjudicatàries. La provisió de les beques vacants que puguen produir-se per renúncia de la persona adjudicatària o la suspensió o revocació de la Mesa de les Corts Valencianes, es realitzarà mitjançant aquesta borsa de reserva de forma automàtica per resolució de la Presidència de les Corts Valencianes. La borsa de reserva es mantindrà fins l'acabament de les beques.
  
7. Les persones aspirants que no resulten adjudicatàries ni figuren en el llista de suplents disposaran d'un termini de sis mesos, comptadors des del dia següent a la publicació de l'acord de la Mesa de les Corts Valencianes, per a retirar la documentació que van presentar a la convocatòria. Transcorregut aquest termini se'n procedirà a l'eliminació.
  
Sisena. Obligacions del becari o la becària
  
1. El becari o la becària una vegada accepte la beca adquireix els compromisos següents:
  
a) Presentar certificació que acredite que no pateix malaltia o defecte físic que impedesca la prestació dels estudis i els treballs que comporta l'acceptació de la beca.
  
b) Presentar declaració jurada de no tenir cap compromís o obligació, com ara una altra beca, contracte laboral o d'altres de naturalesa anàloga.
  
c) No adquirir durant el període de la beca cap compromís o obligació, com ara una altra beca, contracte laboral o d'altres de naturalesa anàloga, que impedesca el compliment íntegre i continuat de l'objecte d'aquesta.
  
d) Complir les bases de la convocatòria i les altres normes que resulten d'aplicació com a conseqüència d'aquesta.
  
2. Començar el gaudiment de la beca el dia que s'assenyale.
  
3. El becari o la becària durà a terme les activitats de formació teòrica i pràctica segons la programació que establesca l'arxiver o l'arxivera de les Corts Valencianes com a tutor o tutora de la persona becària.
  
4. Els treballs realitzats seran de propietat de les Corts Valencianes i no podran ser utilitzats pels autors i les autores sense l'autorització corresponent.
  
5. Així mateix, els becaris i les becàries hauran d'observar discreció absoluta sobre els documents o les informacions que pugueren conèixer en la institució i que no s'hagen fet públics en cap forma. La indisponibilitat de la documentació o informació a què tingueren accés subsistirà una vegada finalitzada la beca.
  
6. Les Corts Valencianes es reserven el dret de suspendre, o, si escau, revocar el gaudiment de la beca, en el supòsit que el becari o la becària no realitzaren els treballs per a la seua formació pràctica en condicions satisfactòries, si deixaven de reunir-se els requisits que es van exigir o si incomplien, sense causa justificada, les condicions establertes en aquesta convocatòria.
  
7. L'incompliment pel becari o la becària de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.
  
Setena. Justificació del compliment de la finalitat de la beca
  
1. El lletrat major de les Corts Valencianes, al final del termini fixat per a l'acabament de l'acció formativa o, si escau, de renúncia, en el moment de presentar-la, expedirà el certificat corresponent, a la vista dels documents següents:
  
a) Informe elaborat per l'arxiver o l'arxivera, en el qual es farà constar expressament que s'ha complit el programa projectat inicialment i que s'han assolit els objectius prevists.
  
b) Memòria detallada de les activitats realitzades, subscrita pel becari o la becària, en la qual s'especificarà el programa desenvolupat i els objectius assolits.
  
Contra aquest acord que no exhaureix la via administrativa, les persones interessades podran interposar recurs ordinari davant la Mesa de les Corts Valencianes, en el termini d'un mes comptador l'endemà de la publicació d'aquest acord en el Butlletí Oficial de les Corts Valencianes i el Diari Oficial de la Generalitat Valenciana, de conformitat amb el que hi ha establert en els articles 114 i següents de la Llei de Règim Jurídic de les Administracions Públiques i del Procediment Administratiu Comú.
  
Palau de les Corts Valencianes,
  
València, 3 de maig de 2005.- El president: Julio de España Moya. La secretària segona: Carmen Ninet Peña.
  
ANNEX
  
Model de sol·licitud
  
(No ompliu els quadres de la dreta)
  
Convocatòria de dues beques per a la formació pràctica d'arxivers i arxiveres de les Corts Valencianes 1/2005 (Acord de la Mesa de 3 de maig de 2005).
  
Currículum de la persona sol·licitant
  
1. Cognoms i nom \_\_\_\_\_\_\_\_\_\_\_\_\_\_\_\_\_\_\_\_
  
2. Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3. Telèfon de contacte \_\_\_\_\_\_\_\_\_\_\_\_\_\_\_\_\_
  
4. Llicenciatura en \_\_\_\_\_\_\_\_\_\_\_\_\_\_\_\_\_\_\_\_
  
Universitat d \_\_\_\_\_\_\_\_\_\_\_\_\_Any \_\_\_\_\_\_
  
5. Diplomatura en biblioteconomia
  
i documentació, Any \_\_\_\_\_\_\_\_\_\_
  
Universitat d \_\_\_\_\_\_\_\_\_\_\_\_\_Any \_\_\_\_\_\_
  
6. Estudiant d \_\_\_\_\_\_\_\_\_\_\_\_\_
  
7. Expedient acadèmic (cal expressar el nombre d'assignatures en la diplomatura o les llicenciatures aportades com a mèrits, o les cursades fins el moment en el cas d'estudiants no titulats, amb la qualificació d'aprovat, notable, excel·lent o matrícula d'honor).
  
a) Nombre d'aprovats o aptes \_\_\_\_\_\_\_\_\_\_\_\_
  
b) Nombre de notables \_\_\_\_\_\_\_\_\_\_\_\_\_\_\_\_\_\_
  
c) Nombre d'excel·lents \_\_\_\_\_\_\_\_\_\_\_\_\_\_\_\_\_
  
d) Nombre de matrícules d'honor \_\_\_\_\_\_\_\_\_\_\_\_ [ ]
  
Nombre total de matèries cursades en la diplomatura, la llicenciatura o llicenciatures \_\_\_\_\_\_\_
  
8. Cursos en matèria arxivística (s'indicaran en aquest apartat només els estudis efectuats fora dels corresponents a la diplomatura i/o la llicenciatura):
  
Descripció del curs Nombre d'hores
  
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
d) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
e) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
f) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
g) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
h) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_
  
 [ ]
  
9. Coneixement del valencià (cal anotar el nivell màxim de certificats de la Junta Qualificadora de Coneixements del Valencià: oral, elemental, mitjà o superior)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [ ]
  
10. Coneixement d'altres idiomes de la UE:
  
Idioma Nivell màxim aprovat
  
 a l'escola oficial
  
a) \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
b) \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
c) \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
 [ ]
  
11. Coneixements d'informàtica:
  
Curs Nombre d'hores
  
\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
 [ ]
  
12. Altres mèrits:
  
a) Una altra llicenciatura \_\_\_\_\_\_\_\_\_\_\_\_\_\_\_\_\_\_
  
b) Una altra diplomatura \_\_\_\_\_\_\_\_\_\_\_\_\_\_\_\_\_\_
  
c) Diploma d'estudis avançats
  
o suficiència investigadora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
d) Tesi doctoral \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
e) Publicacions relacionades amb la matèria objecte de la convocatòria
  
Títol Nombre de pàgines
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_
  
f) Docència relacionades amb la matèria objecte de la convocatòria
  
(cursos o seminaris impartits):
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
 [ ]
  
La persona sotasignada declara que totes les dades ressenyades són correctes i s'han acreditat documentalment.
  
València, \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_ de \_\_\_\_\_\_
  
Signatura de la persona sol·licitant